Document ID: 32013D0793

DECIZIA COMISIEI
din 19 decembrie 2013
de modificare a Deciziei 2007/506/CE în vederea prelungirii perioadei de valabilitate a criteriilor ecologice de acordare a etichetei ecologice a UE pentru săpunuri, șampoane și balsamuri de păr
[notificată cu numărul C(2013) 9223]
(Text cu relevanță pentru SEE)
(2013/793/UE)
COMISIA EUROPEANĂ
având în vedere Tratatul privind funcționarea Uniunii Europene,
având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
după consultarea Comitetului pentru etichetare ecologică al Uniunii Europene,
întrucât:
(1)
Decizia 2007/506/CE a Comisiei din 21 iunie 2007 de stabilire a criteriilor ecologice pentru acordarea de etichete ecologice săpunurilor, șampoanelor și balsamurilor de păr (2) expiră la 31 decembrie 2013.
(2)
A fost întreprinsă o evaluare pentru a determina relevanța și caracterul adecvat al criteriilor ecologice actuale, precum și al cerințelor de evaluare și de verificare aferente, stabilite de decizia menționată anterior. Având în vedere stadiul în care se găsește procesul de revizuire a deciziei respective, este necesară prelungirea perioadei de valabilitate a criteriilor ecologice și a criteriilor de evaluare și de verificare aferente stabilite prin aceasta. Perioada de valabilitate a criteriilor ecologice și a cerințelor de evaluare și de verificare aferente stabilite prin Decizia 2007/506/CE ar trebui să fie prelungită până la 31 decembrie 2014.
(3)
Prin urmare, Decizia 2007/506/CE ar trebui modificată în consecință.
(4)
Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,
ADOPTĂ PREZENTA DECIZIE:
Articolul 1
Articolul 4 din Decizia 2007/506/CE se înlocuiește cu următorul text:
„Articolul 4
Criteriile ecologice pentru grupul de produse «săpunuri, șampoane și balsamuri de păr», precum și cerințele de evaluare și de verificare aferente sunt valabile până la 31 decembrie 2014.”
Articolul 2
Prezenta decizie se adresează statelor membre.
Adoptată la Bruxelles, 19 decembrie 2013.

Labels: 3
0
1
20